杭州市

杭州（吴语杭州言话：），简称杭，是浙江省个省会，也是省个政治、经济、文化中心，长江三角洲南部个中心城市，徕浙江省北面，钱塘江入海口，京杭大运河南面。城里向有個西湖，风景莫佬佬漂亮。杭州人卯欢喜到西湖边趤趤。

杭州个自然景观壮丽，历史底蕴蛮丰富个，是中国七大古都之一，还有中国十大风景名胜之一个西湖风景区。伊还是全国重点风景旅游城市同历史文化名城，副省级城市。

老底子个辰光，杭州个经济同文化就蛮发达个，有“鱼米之乡”、“丝绸之府”个名号。“上有天堂，下有苏杭”箇句话语流传卯广。有名气个土特产包括丝绸，西湖龙井等。

 地理同气候 
杭州徕动浙江省西北部，东靠杭州湾，南同绍兴、金华、衢州三市连徕一道，北同湖州、嘉兴两市毗邻，西同安徽省交界，同上海个距离就120公里。杭州地处长江三角洲南沿同钱塘江流域，地形复杂多样。西边属于浙西丘陵区，主干山脉有天目山等。东部属浙北平原，地势平坦，河网密布，有典型个“江南水乡”特征。省里顶大个河流钱塘江从西南向东北流过来，流经全市大部分地区。东苕溪通过临安、余杭等地方汇进太湖。

杭州市中心地理坐标是东经120°12´，北纬30°16´。

杭州徕动亚热带季风区，四季分明，夏天气候闷热，有小火炉之称。相反，冬天阴冷。春秋两季气候宜人，是观光旅游个黄金季节。全年平均温度16.2摄氏度。杭州年降水量 1450 毫米。

 历史 

杭州历史悠久，从秦朝个辰光设县治算搭起来有2200多年个历史个。杭州是华夏文明个发祥地之一。4700多年前就有人类徕动杭州生活，良渚文化畀大家叫文明曙光。杭州还做过五代吴越国同南宋两个王朝个都城，是中国七大古都之一。杭州古称钱唐。隋朝开皇九年（589年）取消钱唐郡，设杭州，杭州个个名字第一次出现徕历史高头。南宋建炎三年（1129年），宋高宗赵构逃到杭州，杭州畀他升为临安府。绍兴八年（1138年）南宋正式定都临安，持续140多年。民国元年（1912年）把原来个钱塘、仁和县地并起来设了杭县。民国十六年（1927年），北伐军进到杭州。箇一年，分出杭县城区，设杭州市，杭州从那个辰光开始叫市。抗日战争个辰光杭州畀日本人占了去，日本投降以后，国民政府光复。1949年，解放军进到杭州城里向，然后占领了整个浙江。

杭州徕南宋同元朝末年都是当时世界高头顶大个城市。

 方言 
老城区里向个言话是杭州话语，是吴语个一种，属于吴语太湖片杭州小片。伊受到南宋年初从开封等中原地区南迁个老百姓搭仔清朝辰光驻扎拉迭头个满洲八旗影响明显，搭周边个吴语有比较大个区别，同官话有点儿像，讲言话会得有儿化音个。代表个词语：弄不灵清，神样无道，脑髓搭牢，搞七捻三，穆福福

挺下来个大部分地方用个是吴语太湖片言语。现在临安区西部有用吴语宣州片，金衢片则勒拉建德、淳安南部靠近金华、衢州个一星乡镇。

现在杭州管拉个建德、淳安老早属严州府清·张廷玉等，《明史》（卷44）：“严州府元建德路，属江浙行省。太祖戊戌年三月为建安府，寻曰建德府。壬寅年二月改曰严州府。领县六。东北距布政司二百七十里。”，通行徽语严州片。

杭州市留下街道屏峰村有只闽南语方言岛，由浙江平阳个泉州移民带过来个。当地闽南语语音语法同泉州话相似，但有吴语个影响，同其他闽南语有星区别。

 荣誉 
杭州曾经进到下头嘅城市荣誉评选里向：
 中国顶好个商业城市（第一名）——2006年，福布斯杂志中文版
 中国顶好个商业城市（第一名）——2005年，福布斯杂志中文版
 中国顶好个商业城市（第一名）——2004年，福布斯杂志中文版
 中国十个顶有经济活力个城市——2004年，中央电视台
 中国十个顶协调发展个城市（第一名）——2004年，人民日报社评选
 中国城市综合竞争力（第六名）——2004年，《2003-2004中国城市发展报告》
 中国大陆城市竞争力（第五名）——2004年，《2004年城市竞争力蓝皮书：中国城市竞争力报告》
 中国城市总体投资环境顶好个城市——2003年，世界银行
 中国顶有幸福感个城市（第一名）——2004年，《瞭望东方周刊》
 中国顶有安全感个城市（第一名）——2001年，公安部
 第一批中国优秀旅游城市——1998年
 联合国人居奖——2001年，联合国人居署
 国际花园城市——2002年
 中国综合实力百强城市（第八名）——2004年，国家统计局
 公众顶向往个中国城市（第六名）——2005年，中国城市网
 城市金融生态一级城市（第四名）——2005年，中国社科院金融研究所《中国城市金融生态环境评价》

另外，杭州还获得过箇一些荣誉称号：全国社区建设示范市，全国绿化先进城市，全国园林城市，全国城市环境综合整治优秀城市，中国人居环境奖，国家环境保护模范城市，国家卫生城市，全国科教兴市先进城市，全国创建文明城市工作先进城市，中国优秀旅游城市，全国双拥模范城，全国无障碍设施建设示范城市。

 人口 
（下头个数据是杭州市统计局2003年末个人口统计数据）

全市总人口642.78万人，其中市区人口393.19万。全市非农业人口有263.67万，比上年多了4.60%；农业人口有379.11万，比上年少了1.5%。

整个城市60岁以上个人口有90.52万人（14.11%），其中65岁以上个人口有69.68万人（10.86%）。按照联合国标准同国家标准，杭州老厉八早就进到老龄化社会里向去个类。

市区：（单位：万人）

上城区      31.27   下城区      33.22   江干区      38.04   拱墅区      29.27 

西湖区      53.03   滨江区      12.50   余杭区      80.12   萧山区      115.74

郊县：（单位：万人）

建德市     51.20   富阳市     62.40   临安市     51.49

桐庐县     40.64   淳安县     45.14

杭州外来人口老多，市区里向听到中原官话个几率大于听到杭州话个几率。

 宗教 
 佛教---有灵隐寺，净慈寺，上天竺法喜讲寺，中天竺法净禅寺，三天竺法镜讲寺同韬光寺，（灵隐山半山巢枸坞）泼水观音（啦哈城隍山高头啦）
 道教---有抱朴道院
 伊斯兰教---信徒4000人，凤凰寺是中国顶顶老个清真寺之一。
 天主教--信众大概2000多人，天主教堂11所:圣母无原罪大堂

 行政区划 
有10个市辖区，1县级市，2县。

 市辖区：拱墅区、西湖区、上城区、下城区、江干区、滨江区、余杭区、萧山区、富阳区、临安区
 县级市：建德
 县：淳安、桐庐

宋朝个杭州城实际上就只得上城区同下城区个一部分噶大，俾现在箇环城西路、环城北路、东河围牢。元朝明朝辰光，杭州个城墙往东扩展到个卯的贴沙河，城墙就來咚环城东路个位置，你现在还可以来哈箇几条路高头看到几个古城门个遗址。

南宋老皇城大致卯就徕哈上城区，城隍山下底。现在一般话杭州主城区，主要就是指杭州市下辖区里向个上城区、下城区、江干区、拱墅区、西湖区、滨江区六区。六区徕2001年之前属于杭州城区，除去钱塘江以南个滨江区，剩落来个江北五区都是传统高头嗰杭州城市范围。2001年以后加入杭州城区个萧山区、余杭区、临安区、富阳区慢慢较同主城区融合勒一道，徕哈交通、就业、社会保障等方面接入主城区。滨江区本身是萧山辖区，本地人一般都话萧山话，同讲杭州话个城区语言不通。但个两年因为有木老老城区居民的迁入萧山，方言慢慢较呈现多样化趋势。

 经济 
改革开放以后，杭州个经济发展增长木老老快。GDP年增长连续14年超过10%，经济总量拉哈全国省会城市里向是第2名、副省级城市里向是第3名、大中城市第8名。2004年，杭州市个国内生产总值（GDP）到达2515亿元，人均生产总值到达38858元，财政总收入到达395.75亿元，实现社会消费品零售总额704.34亿元，工业总量拉哈浙江省里向是第一名。社会固定资产投资1205.18亿元，实际利用外资突破14.1亿美元，民营经济占了全市GDP70%左右，实现了从国有经济大市到民营经济大市个跨越。全部金融机构拉哈杭州个各项存款余额达5707.2亿元，各项贷款余额4800.04亿元。到2004年，已经有至少46家世界500强企业拉哈杭投资。

 文化 
 文化设施 
 浙江图书馆
 浙江博物馆
 西泠印社
 杭州碑林
 中国茶叶博物馆
 中国丝绸博物馆
 南宋官窑博物馆
 良渚文化博物馆
 黄宾虹纪念馆
 章太炎纪念馆
 苏东坡纪念馆
 胡庆餘堂
 潘天寿纪念馆

 教育 
 高中教育 
浙江省一级重点中学
 浙江省杭州高级中学
 浙江省杭州第二中学
 杭州外国语学校
 杭州学军中学
 浙江省杭州第四中学
 浙江省杭州第十四中学
 浙江大学附属中学
 杭州市长河高级中学
 杭州师范学院附属高级中学

 高等教育 
 中国美术学院
 浙江大学
 浙江工业大学
 浙江工商大学
 浙江理工大学
 浙江财经学院
 浙江科技学院
 浙江中医药大学
 浙江传媒学院
 杭州电子科技大学
 杭州师范大学
 浙江音乐学院（杭州师范大学音乐学院）
 中国计量学院
 浙江大学城市学院
 浙江农林大学（临安）

 旅游 
 景点 
 西湖风景区
 净慈寺
 雷峰塔
 钱塘江风景区
 云栖竹径
 六和塔
 九溪十八涧
 浙江大学之江校区
 西溪风景区
 西溪湿地国家公园 西溪湿地国家公园封面 
 西湖十景
 主题公园
 美国城 
 宋城 
 未来世界 
 杭州乐园

 特色街区 
 河坊街
 南宋御街（中山南路）
 十五奎巷
 北山路
 南山路
 信义坊
 武林路女装街 
 新华路丝绸街
 湖滨路
 文三路
 四季青
 延安路

 城市广场 
 武林广场300px|right|thumb|杭州中山公园
 吴山广场
 西城广场
 西湖文化广场
 庆春广场
 人民广场（萧山）

 餐饮 
 名菜 
 西湖醋鱼
 东坡肉
 叫花子鸡
 龙井虾仁
 老鸭煲
 宋嫂鱼羹
 干炸响铃

 小喫 
 小籠饅頭
 猫耳朵
 馄饨
 油条
 片儿川
 荷叶子排
 葱包桧儿
 油墩儿
 吴山酥油饼

 名店 
 知味观
 楼外楼
 奎元馆
 天香楼

 新丰小吃

 状元馆

 山外山餐厅

 土特产 
 龙井茶
 丝绸
 张小泉剪刀
 王星记扇子
 西湖藕粉
 胡庆餘堂个药材
 天堂伞

 交通 
 市内交通 
 巴士：杭州公交集团

 杭州出租车：80年代杭州各出租车恢复个，葛毛主要个车子是索纳塔、轩逸、比亚迪E6，垃余杭也有桑塔纳。现在网络发达，垃手机高头个高德、滴滴箇种平台也好打着车子。

 杭州地铁：杭州个头一条地铁轨道交通一号线拉2012年12月里已经开通个，也是浙江省头一条地铁。葛毛到2023年8月，杭州地铁一股脑儿开通了十二条地铁线路同254座换乘车站，运营里程达到516公里。杭州地铁网

 杭州公共脚踏车：杭州个公共脚踏车交通系统，国内第一家公共脚踏车租赁系统。杭州公共自行车（免费单车）网站 

 外部交通 
 民航：萧山国际机场。
 铁路：浙赣线、沪杭线（沪杭城际铁路）、杭甬线、杭宁线（杭宁城际铁路）。
 公路：绕城高速公路、沪杭高速公路、杭甬高速公路、杭宁高速公路、杭金衢高速公路、杭徽高速公路、杭新景高速公路、杭浦高速公路（沪杭复线）、杭绍甬高速公路（杭甬复线）、杭长高速公路、申嘉湖（杭）高速公路。
 水路：京杭运河、钱塘江水路
 磁悬浮：沪杭磁悬浮交通项目

 人物 
（斜体字是杭州籍贯人士）

 古代名人 
 苏轼---北宋政治家，文豪，来东杭州当官个辰光修了苏堤
 白居易---唐代文学家，白堤不是他来东杭州个辰光修个,个个是讹传
 岳飞---南宋军事家，民族英雄，拨奸臣秦桧陷害拉哈杭州风波亭杀了，葬拉岳王庙
 张苍水---明末抗清英雄
 于谦---明代政治家
 阮元---清代学者，浙江官僚
 钱镠---吴越国君主，建都杭州
 胡雪巖---晚清红顶商人，开办胡庆餘堂，留有胡雪巖故居
 丁敬---清代金石家
 俞樾---清末大学者，拉孤山下开办诂经精舍，是俞平伯个曾祖
 葛洪---东晋道教学者，晚年拉杭州葛岭炼丹
 龚自珍---清末文学家，留有龚自珍纪念馆
 林和靖---北宋诗人，隐居孤山，陪他个梅妻鹤子
 苏小小---南齐名妓，才女，葬拉西湖旁边
 沈括---宋代科学家，文学家
 袁枚---清代文学家
 洪升---清代戏剧家
 周邦彦---北宋词人
 陈端生---清代女弹词家，留有陈端生故居
 毕升---发明活字个人
 济颠和尚---高僧，拉在灵隐寺，净寺出家
 施耐庵---又叫施惠，元末明初南曲比较著名个戏剧家之一，也是南曲《拜月亭》个作者。

 近代名人 
 夏衍---作家
 高阳---作家
 马叙伦---民主人士，学者
 梁实秋---作家
 马一浮---学者
 章太炎---学者
 盖叫天---京剧大师
 秋瑾---革命家
 茅以升---桥梁专家
 郁达夫---作家
 李叔同---佛学家，作家
 吴昌硕---画家，金石家
 潘天寿---画家
 黄宾虹---画家
 蒋梦麟---学者
 马寅初---人口学专家
 苏曼殊---作家
 戴望舒---诗人
 陈叔通---民主人士
 徐志摩---诗人
 杭立武---教育家，政治家，外交家
 施蛰存---作家，诗人
 周士涟---义士，教育家
 司徒雷登---传教士，教育家，外交家

 现代名人 
 方励之---学者，异议人士
 钦本立---新闻家
 张抗抗---女作家
 王有才---异议人士
 王安忆---女作家
 钱学森---物理学家
 谈家桢---遗传学家
 路甬祥---物理学家
 陈从周---园林学家
 金庸---作家
 蒋筑英---光学专家

 文学人物 
 许仙同白娘子
 梁山伯同祝英台
 卖油郎同花魁娘子
  杨来武同小白菜

 参考资料 

 外部链接 

 杭州政府网页
 杭州地图 
 杭州西湖风景名胜区管理委员会（杭州市园林文物局） 
 杭州网

*
Category:浙江地级市